ยันม่าร์

บริษัท ยันม่าร์ โฮลดิงส์ จำกัด (; ) เป็นบริษัทผู้ผลิตเครื่องยนต์ดีเซล เครื่องจักรกลหนัก และเครื่องจักรกลการเกษตรสัญชาติญี่ปุ่น ก่อตั้งขึ้นในโอซากะ ประเทศญี่ปุ่น เมื่อ ค.ศ. 1912 ยันม่าร์ผลิตและจำหน่ายเครื่องยนต์ที่ใช้ในงานหลากหลายประเภท เช่น เรือเดินสมุทร เรือสำราญ อุปกรณ์ก่อสร้าง อุปกรณ์การเกษตร และชุดเครื่องกำเนิดไฟฟ้า นอกจากนี้ยังผลิตและจำหน่ายระบบควบคุมสภาพอากาศ และระบบเพาะเลี้ยงสัตว์น้ำ รวมถึงให้บริการตรวจสอบระยะไกลหลากหลายรูปแบบ

รายละเอียดบริษัท
ยันม่าร์ก่อตั้งขึ้นในเดือนมีนาคม ค.ศ. 1912 ที่โอซากะ ประเทศญี่ปุ่น โดยมาโกกิชิ ยามาโอกะ

เมื่อบริษัทเริ่มต้นใน ค.ศ. 1912 ได้ทำการผลิตเครื่องยนต์ที่ใช้พลังงานน้ำมันเบนซิน ต่อมาใน ค.ศ. 1920 บริษัทได้เริ่มผลิตเครื่องยนต์ที่ใช้น้ำมันก๊าดขนาดเล็ก และใน ค.ศ. 1933 ยันม่าร์ได้เปิดตัวเครื่องยนต์ดีเซลขนาดเล็กที่ใช้งานได้จริงเครื่องแรกของโลก คือรุ่น HB

ใน ค.ศ. 1961 มีการตั้งแผนกเครื่องจักรกลการเกษตรของบริษัทขึ้น

ยันม่าร์ยังเริ่มจัดหาเครื่องยนต์ให้รถแทรกเตอร์จอห์น เดียร์ และสำหรับตู้ทำความเย็นบางรุ่นของเทอร์โมคิงคอร์ปอเรชั่นที่ใช้ในรถบรรทุกและรถพ่วงห้องเย็น ภายใน 20 ปีที่ผ่านมา ยันม่าร์ยังได้สร้างฐานที่มั่นในตลาดโดรนภายในประเทศญี่ปุ่นและที่อื่น ๆ โดยมีเฮลิคอปเตอร์ UAV ขนาดเล็กที่ใช้หลักในการฉีดพ่นสารเคมีทางการเกษตรและการใช้งานทางอากาศในรูปแบบอื่น

ตามที่อธิบายไว้บนเว็บไซต์ของบริษัท "ชื่อ [ยันม่าร์] เป็นการผสมผสานระหว่างแมลงปอยันมะ (เป็นที่รู้จักในชื่ออย่างโอนิยันมะและกิยันมะ) และคำว่า 'ยามา' จากชื่อผู้ก่อตั้งบริษัท มาโกกิชิ ยามาโอกะ", About Brand page on yanmar.com; accessed 14 January 2016.

เส้นเวลา
 1912: ยามาโอกิ มาโกกิชิ ก่อตั้งธุรกิจภายใต้ชื่อ ยามาโอกะ ฮัตสึโดกิ เซซาคุโชะ (โรงงานเครื่องยนต์ยามาโอกะ)
 1933: เริ่มผลิตเครื่องยนต์ดีเซลขนาดเล็กที่ใช้งานได้จริงเครื่องแรกของโลก
1961: เริ่มตั้งแผนกเครื่องจักรกลการเกษตรของบริษัท
 1992: บริษัทผลิตเครื่องยนต์ดีเซลครบ 10 ล้านเครื่อง
 2015: ยันม่าร์เข้าซื้อกิจการ 70% ของ HIMOINSA ผู้ผลิตชุดเครื่องกำเนิดไฟฟ้าสัญชาติสเปน
 2016: ยันม่าร์เพิ่มสัดส่วนการถือหุ้นในบริษัท International Tractors ผู้ผลิตรถแทรกเตอร์ Sonalika ของอินเดีย เป็น 30% บริษัทยังซื้อกิจการ Schaeff ผู้ผลิตอุปกรณ์ขนาดกะทัดรัดสัญชาติเยอรมัน จาก Terex และสร้างความร่วมมือกับโตโยต้าเพื่อพัฒนา "ตัวเรือยุคใหม่"
 2019: ยันม่าร์ขยายโรงเรียนฝึกในต่างประเทศเพิ่มในประเทศจีน ฟิลิปปินส์ และอินเดีย
 2023: ยันม่าร์ผลิตโครงการอนิเมะต้นฉบับเรื่อง Miru ซึ่งมีหุ่นยนต์ที่ออกแบบโดยนักออกแบบของบริษัทเป็นตัวละครเด่น
 2025 ยันม่าร์ประกาศความร่วมมือกับ Sony เพื่อพัฒนาโดรนทำความสะอาดเรือ ระบบทำความสะอาดนี้มีเป้าหมายเพื่อปรับปรุงประสิทธิภาพการใช้เชื้อเพลิงของเรือและตอบโจทย์ด้านสิ่งแวดล้อม
อ้างอิง

แหล่งข้อมูลอื่น
 เว็บไซต์ทางการ
 บทความเกี่ยวกับเครื่องยนต์ดีเซลขนาดเล็ก
 รายละเอียดเกี่ยวกับเครื่องยนต์ดีเซลขนาดเล็กยันม่าร์

หมวดหมู่:ผู้ผลิตเครื่องจักรกลการเกษตรของญี่ปุ่น
หมวดหมู่:ผู้ผลิตอุปกรณ์ก่อสร้างของญี่ปุ่น
หมวดหมู่:บริษัทด้านการป้องกันประเทศของญี่ปุ่น
หมวดหมู่:ผู้ผลิตเครื่องยนต์ดีเซล
หมวดหมู่:ผู้ผลิตเครื่องยนต์ของญี่ปุ่น
หมวดหมู่:บริษัทวิศวกรรมของญี่ปุ่น
หมวดหมู่:ผู้ผลิตเครื่องยนต์แก๊ส
หมวดหมู่:ตราสินค้าญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2455
หมวดหมู่:บริษัทผู้ผลิตที่ก่อตั้งในปี พ.ศ. 2455
หมวดหมู่:ผู้ผลิตเครื่องยนต์เรือ
หมวดหมู่:บริษัทหุ่นยนต์ของญี่ปุ่น
หมวดหมู่:ผู้ผลิตรถแทรกเตอร์ของญี่ปุ่น
หมวดหมู่:โดรนของญี่ปุ่น
หมวดหมู่:บริษัทผู้ผลิตยานยนต์ที่ก่อตั้งในปี พ.ศ. 2455 
หมวดหมู่:เขตคิตะ (โอซากะ)